जैसे जैसे 2019 नजदीक आ रहा है, कांग्रेस की घबराहट बढ़ रही है. मोदी से निपटने की चुनौती एक बार फिर खड़ी होगी. शायद यही वजह है कि कांग्रेस देश को ये अहसास दिलाने की कोशिश कर रही है कि लोकतंत्र खतरे में है. आप पूछिए कि कैसे लोकतंत्र खतरे में है तो देश के पहले प्रधानमंत्री जवाहलाल नेहरू का नाम लेकर कहा जाएगा- उनकी नीतियों को भुलाया जा रहा है. समाज को बांटा जा रहा है और हिंदू राष्ट्र बनाने की कोशिश हो रही है. तो सवाल ये कि क्या मोदी की मारी कांग्रेस अब नेहरू के सहारे है.